Coordonatele mele GPS

Detectarea coordonatelor GPS ale locului în care te afli este o operaţiune automată în general şi nu necesită vizualizarea sau introducerea manuală a şirurilor de cifre complicate şi neprietenoase. Cu toate acestea este bine să ştim măcar un mod prin care să putem afla rapid coordonatele curente.

Indiferent că ne aflăm într-o excursie prin locuri necunoscute, chemăm un taxi dintr-un loc necunoscut, sau avem o urgenţă de tip 112, este foarte important să cunoaştem acest procedeu.

Cum aflu coordonatele GPS cu ajutorul unui Smartphone?

Cea mai simplă aplicaţie pentru telefonul mobil este My GPS Coordinates.

Aceasta aplicaţie este indicată mai ales atunci când doriţi să aflaţi urgent coordonatele GPS ale locaţiei în care vă aflaţi (chiar dacă nu aveţi internet), într-o formă pe care o puteţi dicta la telefon.

Mai simplu, coordonatele le puteţi trimite prin SMS, sau chiar printr-un Share pe Email, Skype, Facebook, WhatsApp etc.

La deschiderea aplicaţiei pe un Smartphone cu Android, locaţia curentă stabilită prin latitudine şi longitudine va fi afişată pe ecran atât în format zecimal cât şi în format sexagesimal (grade, minute, secunde).

Puteţi verifica în orice moment acurateţea şi timpul scurs de la ultima actualizare în baza unui semnal GPS valid.

Ce mesaj primeşte destinatarul?

Dacă puteţi transmite telefonic coordonatele GPS, atunci destinatarul va putea să vă localizeze în baza acestora.

În cazul în care alegeţi trimiterea coordonatelor prin SMS sau pe email, destinatarul va vizualiza pe Google Maps, cu un simplu click, locaţia în care vă aflaţi.

Pe email, şi asemănător pe SMS, destinatarul va primi un asemenea mesaj:

My location

Latitude (LAT): 84.933416

N 42°51’58.5458″

Longitude (LONG): 46.003483

E 36°0’5.49801″

https://maps.google.com/?q=84. 9334163,46.0034834

Signal accuracy: 18 m

Poziţionarea în timpul trimiterii

Aplicaţia My GPS coordinates are nevoie să comunice în permanenţă cu sateliţii GPS (Global Positioning System).

Pentru o funcţionare cât mai bună trebuie să ieşiţi din clădiri, să vă depărtaţi de clădirile înalte şi să staţi pe cât posibil sub cerul liber într-un unghi cu deschidere cât mai largă.

Instalarea aplicaţiei

Aşadar, dacă plecaţi la drum fiţi precauţi şi instalaţi aplicaţia din timp pentru că în ziua de azi această banală informaţie ne poate scoate din încurcătură, sau mai mult… ne poate salva chiar viaţa! (să ne amintim de cazul avioanelor prăbuşite în zone necunoscute sau greu accesibile).



Aplicaţia poate fi instalată de aici: GPS Tools » My GPS coordinates – Coordonatele mele GPS



